Document ID: 32011R0408
Publication Date: 2011-04-27

Title and Content:
NARIADENIE KOMISIE (EÚ) č. 408/2011
z 27. apríla 2011,
ktorým sa vykonáva nariadenie Európskeho parlamentu a Rady (ES) č. 1185/2009 o štatistike pesticídov, pokiaľ ide o formát na zasielanie údajov
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1185/2009 z 25. novembra 2009 o štatistike pesticídov (1), a najmä na jeho článok 5 ods. 1,
keďže:
(1)
Nariadením (ES) č. 1185/2009 sa vytvára nový rámec pre tvorbu porovnateľnej európskej štatistiky o predaji a využívaní pesticídov.
(2)
V súlade s článkom 3 ods. 3 nariadenia (ES) č. 1185/2009 majú členské štáty zasielať štatistické údaje v elektronickej podobe v súlade s vhodným technickým formátom, ktorý prijme Komisia.
(3)
V záujme zabezpečenia dôvernosti bude do zasielaného súboru doplnený príznak označujúci, či sú, alebo nie sú zasielané informácie o danej látke, chemickej triede, kategórii produktu alebo hlavnej skupine dôverné.
(4)
Opatrenia stanovené v tomto nariadení sú v súlade so stanoviskom Výboru pre európsky štatistický systém,
PRIJALA TOTO NARIADENIE:
Článok 1
Členské štáty zasielajú štatistické údaje o uvádzaní pesticídov na trh v súlade s prílohou I k nariadeniu (ES) č. 1185/2009, pričom využívajú formát na výmenu štatistických údajov a metaúdajov (Statistical Data and Metadata eXchange - SDMX). Údaje sa zasielajú alebo prenášajú elektronicky na jedno miesto vstupu pre údaje v Eurostate.
Členské štáty zasielajú požadované údaje v súlade s technickými špecifikáciami poskytnutými Komisiou (Eurostatom).
Článok 2
Technický formát na zasielanie údajov Komisii (Eurostatu) je vymedzený v prílohe.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. apríla 2011

Classification:
Level 1 Topics: 100150
100146
100156
Level 2 Topics: 100221
100222
100190
100249
100223
Level 3 Topics: 2472
4361
2014
4488
4256
All Topics: 2357
4258
4502
5334
6140